Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a hozzávezető út munkálatainak elkezdése, alépítmény építése és egyéb előmunkálatok nem minősíthetők karbantartásnak. Mivel a 8/1970. (XI. 13.) KPM—ÉVM rendelet a 2. § (1) és (2) bekezdése e tekintetben egyértelmű, az
Paragraph Index: 226

a hozzávezető út munkálatainak elkezdése, alépítmény építése és egyéb előmunkálatok nem minősíthetők karbantartásnak. Mivel a 8/1970. (XI. 13.) KPM—ÉVM rendelet a 2. § (1) és (2) bekezdése e tekintetben egyértelmű, az ombudsman magyarázatot kért a Közlekedési Főfelügyelet vezetőjétől, aki megküldte a 354.638/93. sz. állásfoglalást, amelyet a KHVM Közúti Közlekedési Főosztálya és a Közlekedési Főfelügyelet főigazgatója együttesen adtak ki. Az állásfoglalás alapján is engedélyköteles lett volna a munka, és abból következtetéseit tévesen vezette le a Közúti Igazgatóság. Az állásfoglalás azonban a jogalkotásról szóló törvény alapján nem bír a jogszabály erejével, még abban a körben sem alkalmazható, amelyet megjelöl, nemhogy önkormányzati tulajdonú út építésének engedélyezési (rendészeti) eljárásában. Az országgyűlési biztos általános helyettese megállapította, hogy a szabálysértési hatóságok, az önkormányzat képviseletében közfeladatot ellátók és a Közlekedési Felügyelet eljárása megsértette panaszos állampolgári jogait, nem felelt meg a jogállamiság, a jogbiztonság, a tisztességes eljáráshoz való jog követelményeinek, a panaszos alkotmányos jogaival kapcsolatosan visszásságot okozott, ezért felkérte — a közlekedési, hírközlési és vízügyi minisztert, hogy a megváltozott tulajdoni viszonyoknak, hatósági-döntési jogosítványoknak és a jogállamban elfogadott általános jogfelfogásnak megfelelően gondoskodjon a közterületek, utak, járdák, terek építésére, bontására, burkolatbontásra stb.-re vonatkozó ágazati szabályok módosításáról. Biztosítsa, hogy a szabályozás a jogalkotásról szóló törvénynek megfelelően vegye figyelembe az út menti ingatlantulajdonosok jogait, jogorvoslathoz való jogát, hogy a fogalommeghatározások egyértelműek és közérthetőek legyenek; — a Közlekedési Főfelügyelet főigazgatóját, hogy addig is, amíg az új jogszabályok megszületnek, gondoskodjon róla, hogy az állampolgárok (vagy más) tulajdonát is érintő közlekedési célú területeken való építés kizárólag e más jogok figyelembevételével történhessen. Eljárásaiban a „meglévő út” minősítést csak akkor használja vagy fogadja el használatát másoktól, ha az út ténylegesen létezik (eredeti terepviszonyok megváltoztatása akkor is súlyosan érintheti a mellette fekvő ingatlan tulajdonosi jogait, ha nem jár egyúttal szilárd burkolat kiépítésével); — a Pest Megyei Közigazgatási Hivatal vezetőjét, hogy másodfokú szabálysértési hatóságtól a jövőben — még az

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes